
Comisia pentru buget, finanţe şi bănci

Bucureşti 28.03.2002

Nr. 22/166

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.4/2002 pentru modificarea şi completarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe, cu care comisia noastră a fost sesizată în fond cu adresa Biroului Permanent nr.128 din 18 martie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 28.03.2002

Nr.22/166

RAPORT

asupra proiectului de Lege privind aprobarea Ordonanţei Guvernului nr.4/2002 pentru modificarea şi completarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe

Cu adresa nr.128 din 18 martie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.4/2002 pentru modificarea şi completarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe.

 La întocmirea proiectului de Lege s-au avut în vedere avizele primite de la Comisia juridică, de disciplină şi imunităţi, Comisia pentru politică economică, reformă şi privatizare, precum şi avizul Consiliului Legislativ.


La lucrările comisiei au participat 25 deputaţi, din totalul de 25 membri ai comisiei.

In urma examinării proiectului de Lege privind aprobarea Ordonanţei Guvernului nr.4/2002 pentru modificarea şi completarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe, în şedinţa din 28 martie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, doamna directoare Doina Ilie, doamna director adjunct Forsea Simona, doamna Nistor Valeria, coordonator de program -  Ministerul Finanţelor Publice, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 11 martie 2002.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

